A Bizottság 700/88/EGK Rendelete

(1988. március 17.)

a Ciprusról, Izraelből és Jordániából származó egyes virágok Közösségbe történő behozatalára vonatkozó rendelkezések alkalmazásának egyes részletes szabályai megállapításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a Ciprusról, Izraelből és Jordániából származó egyes virágok behozatalára vonatkozó kedvezményes vámok alkalmazása feltételeinek rögzítéséről szóló, 1987. december 21-i 4088/87/EGK tanácsi rendeletre [1] és különösen annak 5. cikke (1) bekezdésére,

mivel a 4088/87/EGK rendelet tarifális intézkedéseket határoz meg az alábbi négy termék tekintetében: a Ciprusról, Izraelből és Jordániából származó, egy virágból álló (virágos) szegfű, több virágból álló (virágos szárú) szegfű, nagyvirágú rózsa és kisvirágú rózsa, valamint mindegyike tekintetében kedvezményes vám alkalmazásáról rendelkezik, amennyiben az importár megfelel a közösségi termelői árakkal kapcsolatban meghatározott minimálárnak;

mivel az alkalmazás részletes szabályainak megállapítása érdekében mindegyik szóban forgó terméket meg kell határozni, valamint meg kell határozni a közösségi termelői árak és az importárak megállapításának módját;

mivel a rózsák tekintetében – a Közösségben termesztett fajták nagy számára, valamint arra a tényre való tekintettel, hogy a mennyiségek piaconként és idényenként nagy mértékben ingadoznak – a termelői árakat a közösségi termesztésre legjellemzőbbnek tekintett reprezentatív fajtákra nyilvántartott árak alapján megállapított átlagár figyelembe vételével kell meghatározni;

mivel a fent említett országokból importált vágott virágok többsége nagyon jó minőségű termék, amely megfelel az 1. osztályú termékekre megállapított közösségi szabványoknak; mivel a termelői árak meghatározása tekintetében ezért az 1. osztályú minőségre vonatkozó termékekre érvényes árakat kell figyelembe venni;

mivel a termelői árak rögzítésekor a 4088/87/EGK rendelet 3. cikke (2) bekezdése értelmében a túlzott mértékűnek tekintendő és figyelmen kívül hagyandó ingadozások alatt azok az árváltozások értendők, amelyek ugyanazon a piacon az előző három év folyamán megfigyelt átlagáraknál legalább 40 %-kal magasabbak vagy alacsonyabbak;

mivel a reprezentatív piacok meghatározásánál azokat a közösségi termelői piacokat és a közösségi importpiacokat kell figyelembe venni, amelyeken a tranzakciók többségét lebonyolítják, és az árajánlatok többsége rendelkezésre áll;

mivel rendelkezni kell arról, hogy az érintett tagállamoknak közölniük kell a Bizottsággal a fent említett árak meghatározásához szükséges minden adatot;

mivel az e rendelkezésben foglalt intézkedések összhangban vannak az Élőnövény- és Virágpiaci Irányítóbizottság véleményével,

ELFOGADTA EZT A RENDELETET:

1. cikk

A 4088/87/EGK rendelet 1. cikkében említett mind a négy termék – az egy virágból álló (virágos) szegfű, a több virágból álló (virágos szárú) szegfű, a nagyvirágú rózsa és a kisvirágú rózsa – tekintetében kéthetes időszakokra vonatkozó közösségi termelői árakat kell megállapítani az I. mellékletben felsorolt minden egyes reprezentatív fajta reprezentatív termelői piacain jegyzett napi árakra való utalással. Reprezentatív fajták azok a fajták, amelyeket a fent említett piacokon a legnagyobb mennyiségben értékesítettek, rózsák esetén pedig azok, amelyeket a II. mellékletben felsoroltak közül a legnagyobb mennyiségben értékesítettek. Az egy virágból álló (virágos) szegfű és a több virágból álló (virágos szárú) szegfű vonatkozásában a termelői árakat a virágos, illetve a virágos szárú fajtákra vonatkozóan kell megállapítani.

Az első bekezdésben említett reprezentatív fajtákra vonatkozó napi árakat a 234/68/EGK tanácsi rendelet [2] 3. cikke alapján meghatározott 1. osztályú minőségű termékekre kell nyilvántartani, a hosszúságkódoktól függetlenül; a jegyzett árakba a termékek kiszerelésével kapcsolatos költségek is beleértendők.

A közösségi termelői árak megállapításakor a napi árakat figyelmen kívül kell hagyni, amennyiben azok legalább 40 %-kal magasabbak vagy alacsonyabbak az ugyanazon időszak alatt ugyanazon a piacon az előző három évben jegyzett áraknál.

2. cikk

A 4088/87/EGK rendelet 3. cikk (2) bekezdésében említett reprezentatív termelői piacok a következők:

–Németország: | Neuss, |

–Franciaország: | Hyères-Ollioules, Nice, Rungis, |

–Olaszország: | Pescia, San Remo, |

–Hollandia: | Aalsmeer, Westland. |

3. cikk

A 4088/87/EGK rendelet 2. cikkében említett reprezentatív importpiacok a következők:

–Németország: | Köln, Neuss, |

–Franciaország: | Rungis, |

–Hollandia: | Aalsmeer, Westland, |

–Egyesült Királyság: | Covent Garden. |

Ugyancsak reprezentatív piacnak minősülnek azok az importpiacok, amelyeken a szóban forgó termékek és a származási országok valamelyike tekintetében jelentős tranzakciót jegyeznek.

4. cikk

A reprezentatív importpiacok mindegyikében az importált termékek árait darabonként és naponként, a nagykereskedelmi import szakaszában kell nyilvántartani az 1. cikkben említett négy termék mindegyike, valamint a származási országok mindegyike – Ciprus, Izrael és Jordánia – tekintetében úgy, hogy az árnak a vámot is tartalmaznia kell.

5. cikk

Azok a tagállamok, amelyekben a reprezentatív termelői piacok találhatók, azt a kéthetes időszakot követő héten közlik a Bizottsággal a reprezentatív fajtákra vonatkozó napi árakat, amelyre a közösségi termelői árat rögzítették.

6. cikk

Azok a tagállamok, amelyekben a reprezentatív importpiacok találhatók, mind a négy termékre, minden piacra és a 4. cikkben említett minden származási országra vonatkozóan naponta közlik a Bizottsággal:

- a 4. cikkel összhangban jegyzett árakat,

- a termékenként forgalmazott mennyiségeket, darabban kifejezve.

7. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1988. március 17-én.

a Bizottság részéről

Frans Andriessen

alelnök

[1] HL L 382., 1987.12.31., 22. o.

[2] HL L 55., 1968.3.2., 1. o.

--------------------------------------------------

I. MELLÉKLET

REPREZENTATÍV FAJTÁK

Nagyvirágú rózsa

Német Szövetségi Köztársaság: | Sonia, Red Success |

Franciaország: | Royal Red, Sonia, Vega |

Olaszország: | Omega, Baccara, Chamade |

Hollandia: | Sonia, Madelon |

Kisvirágú rózsa

Német Szövetségi Köztársaság: | Mercedes |

Franciaország: | Laminuette, Candia |

Olaszország: | Mercedes, Miss Italia |

Hollandia: | Motrea, Europa |

--------------------------------------------------

II. MELLÉKLET

A. Vágott rózsák, nagyvirágú fajták listája

Aalsmeer Gold

Aldogold

Aldona

Allegro

Alpha Meinastur

Ariane

Athena

Baccara

Bingo

Bridal Pink

Carambolo

Carina

Carlita

Carnaval

Carte Dor

Chamade

Charlotte

Cocktail

Darling

Denver

Diana

Diplomat

Dr A. J. Verhage

Elfe

Eliora

Evening Star

Fiorella

Golden Emblem

Ilona

Jakaranda

Jelico

Jerney

Lara

Linda

Lorena

Lovely Girl

Madelon

Mainzer Fastnacht

Manola

Marina

Mariska

Meimisa

Miss Blanche

Nathali

Nicole

Nordia

Omega

Orpas

Parfuma

Pasadena

Peer Gynt

Pecirac

Pink Sensation

Prive

Red Success

Roselandia

Royal Red

Ruby

Ruimenkos

Samantha

Sandokan

Sandra

Sel 15

Selgold

Seline

Selita

Shocking Blue

Simona

Snow Crystal

Sonia

Splendora

Sterling Silver

Sunbeam

Sweet Sonia

Sylvia

Tineke

Triada

Vega

Veronika

Vivaldi

Visa

White Masterpiece

White Success

White Weekend

Yonina

Zambra

Vegyes

sokszínű

B. Vágott rózsák, kisvirágú fajták listája

Anna

Annabella

Bahama

Belinda

Bunny

Candia

Candy Rose

Carol

Carolien

Carona

Carte Rose

Celica

Champagner

Clivia Kortag

Coronet

Disco Meilland

Disco Red

Donna

Esther Ofarim

Europa

Evelien

Evergold

Fantasia

Fleuropa

Florence

Flurosa

Frisco

Gabriella

Geko

Gerdo

Geza

Gina

Golden Belinda

Golden Times

Goldy (Goldilocks)

Granada

Grisbi

Ilseta

Innocenti

Jack Frost

Jaguar

Janina

Junior Miss

Kardinal

Kirsten

Laminuette

Little Silver

Loretta

Mandy

Mardie

Marimba

Mathilde

Mercedes

Milva

Mimi Rose

Miss Ellen

Miss Italia

Motrea

Murena

New Commer

Olivia

Only Love

Pastel Lenie

Perlata

Pink Ilseta

Polka (Meijonka)

Porcelina

President Souzy

Red Garnette

Red Ilsete

Romeo

Ronny Tober

Rosete

Roswytha

Rozette

Rubinette

Sabrina

Sagitta

Seldy

Tanaverina

Sissal

Tanja

Tiara

Wendy Light

Zurella

Vegyes

sokszínű

--------------------------------------------------